《陪衡阳王游耆阇寺诗》
南北朝·张正见

甘棠听讼罢，福宇试登临。兔苍移飞盖，王城列玳簪。

阶荒犹累玉，地古尚填金。龙桥丹桂偃，鹫岭白云深。

秋窗被旅葛，夏户响山禽。清风吹麦陇，细雨濯梅林。

作者简介：南朝陈清河东武城人，字见赜。好学有清才。梁武帝太清初，射策高第，除邵陵王国左常侍。元帝立，迁彭泽令。入陈，累迁通直散骑侍郎。宣帝太建中卒，年四十九。善五言诗。明人辑有《张散骑集》。